[{"text_idx": "#000000", "text": "Ar o\u0302l graddio o\u2019r Brifysgol, penderfynais nad oeddwn i eisiau gweithio fel dylunydd \u2018traddodiadol\u2019 yn gweithio mewn stiwdio dylunio graffeg. Gan fy mod yn siaradwr Cymraeg, ac yn hoff o gardiau a phrintiau, sylweddolais fod yna diffyg enfawr o gardiau Cymraeg ar gael. Felly penderfynais greu rhai fy hun, wrth sicrhau eu bod nhw ar gael i unrhyw un a\u0302 diddordeb \u2014 ac felly ganwyd Cardiau Cymraeg. Roedd yna lwyth i\u2019w wneud. Dechreuais i ddylunio cardiau, cynllunio sut byddai\u2019r gwefan yn edrych ac yn gweithio, ffyrdd i bacio\u2019r cardiau trwy sicrhau bod popeth mor ecogyfeillgar a\u0302 phosib, a phob peth arall sydd rhaid ystyried wrth sefydlu siop fach."}, {"text_idx": "#000001", "text": "Pan ddechreuais i wnes i ddim ystyried y posibilrwydd o werthu fy nghardiau mewn siopau ledled Cymru, a bendant wnes i byth ddychmygu gwneud ymddangosiad ar deledu (y peth mwyaf dychrynllyd rydw i erioed wedi\u2019i wneud!) yn trafod y project bach yma."}, {"text_idx": "#000002", "text": "Mae pob un o\u2019n cardiau a phrintiau wedi cael eu harlunio a\u0302 llaw, dylunio yn ofalus, a\u2019i chreu a\u0302 chariad. Siop fach ydyn ni, gyda chariad mawr am ein hamgylchedd, felly nid ydym yn defnyddio unrhyw fath o becynnau plastig, a gall pob un o\u2019n cardiau ac amlenni cael ei ailgylchu. Yn lle defnyddio pecynnau plastig, rydym yn lapio ein cardiau mewn bandiau papur crefft er mwyn rhoi\u2019r edrychiad gorffenedig, a gall y bandiau yma wrth gwrs hefyd cael eu hailgylchu."}, {"text_idx": "#000003", "text": "Yn yr un modd, anfonir printiau wedi\u2019u lapio\u2019n ofalus mewn papur brown a\u0302 sticer fioddiraddadwy, a\u2019u rholio yn ofalus cyn mynd mewn i diwb cardfwrdd. Mae yna gaeadau plastig ar y tiwbiau ond maent yn ailgylchadwy, ac mae\u2019r tiwbiau eu hunain, yn ogystal a\u0302\u2019r ta\u0302p papur a ddefnyddir i\u2019w selio, yn ailgylchadwy ac yn fioddiraddadwy. Pan werthwyd printiau Cardiau Cymraeg mewn siopau neu yn ffeiriau, maent yn cael eu rhoi mewn bagiau clir (yn debyg i fagiau cello) wedi\u2019u chreu o startsh tatws, sy\u2019n golygu eu bod yn fioddiraddadwy hefyd."}, {"text_idx": "#000004", "text": "Yn bellach, mewn ymgais i fod mor ecogyfeillgar ag sy\u2019n bosib, pan fydd cerdyn neu brint yn cael ei difrodi maent yn cael eu gwerthu a\u0302 phris gostyngedig. Gallwch ddarganfod y cardiau a printiau yma yn y categori \u2018Cynhyrchion Amherffaith\u2019 ar y gwefan."}, {"text_idx": "#000006", "text": "Unwaith mae eich archeb wedi\u2019u gorffen, mae\u2019r dathlu a \u2018dawnsio hapus\u2019 yn dechrau. Yna, dwi\u2019n camu mewn i stiwdio Cardiau Cymraeg \u2014 gan ddefnyddio\u2019r term stiwdio yn llac \u2014 ac yn dechrau paratoi eich archeb yn ofalus. Fel rheol postiwyd archebion cyn i\u2019r dyn post gwagai\u2019r blwch post y diwrnod gweithio nesaf (os ddim yn gynt)."}, {"text_idx": "#000008", "text": "Cadwch eich llygaid allan am godau cwpon ar ein tudalennau Instagram, Twitter a FaceBook, gan ein bod pob hyn a hyn yn cynnig y cyfle i brynu unrhyw dair carden am \u00a35 (prynwch dau, gewch chi un arall am ddim)."}, {"text_idx": "#000009", "text": "Mwynhewch bori trwy ein dewis o gardiau a phrintiau Cymraeg, a dewch \u2018no\u0302l cyn hir!"}, {"text_idx": "#000010", "text": "Rydym ni yng Nghardiau Cymraeg yn ymwybodol iawn o\u2019r amgylchedd, felly nid ydyn yn defnyddio unrhyw becynnau plastig ar gyfer ein cardiau. Yn lle, rydym yn defnyddio bandiau papur crefft wedi\u2019u stampio gyda\u2019n logo, a gellir cael eu hailgylchu ynghyd a\u0302 phob un o\u2019n cardiau ac amlenni. Mwynhewch bori trwy ein dewis o gardiau a phrintiau Cymreig."}]